Nedjelju po dobrom neće pamtiti putnici aviona britanske kompanije EasyJet koji je letio iz londonske zračne luke Stansted u Dubrovnik.

Naime, kako je izvijestio britanski dnevni list Express, zrakoplov je zbog lošeg vremena i jakog vjetra u Dubrovniku čak tri put neuspješno pokušavao sletjeti.

Nakon toga je preusmjeren u talijanski grad Bari, gdje je uspješno sletio i napunio gorivo. Ipak, prema izjavama nekih putnika, putovanje se pokazalo poprilično traumatičnim.



- Kapetan je pokušao sletjeti tri puta, ali vjetar je bio prejak. Kružili smo iznad Dubrovnika, a ljudi pokraj mene su povraćali. Avion se ljuljao s jedne strane na drugu - rekao je jedan od putnika u razgovoru za britanski list. EasyJet se kasnije ispričao svim putnicima zbog neugodnosti.